สวัสดีครับคุณ ขอสอบถามเกี่ยวกับเครื่องซักผ้าหยอดเหรียญเพื่อไปทำงานครับ อย่างแรกเลยที่เค้าว่ากันว่าเครื่องซักผ้าหยอดเหรียญเป็นแหล่งสะสมเชื้อโรคนี่จริงไหมครับ เราสามารถพบเจอเชื้อโรคหรือแบคทีเรียอะไรในนั้นได้บ้างครับ แล้วหากเราได้รับเชื้อโรคเหล่านั้นจะเป็นอันตรายต่อร่างกายไหม จะก่อให้เกิดโรคอะไรได้บ้างหรือไม่ และเราอยากหลีกเลี่ยงเชื้อโรคเหล่านั้นเราสามารถทำอย่างไรได้บ้างครับ อยากให้คุณช่วยแนะนำวิธีการป้องกัน และการดูแลตัวเองจากการใช้งานเครื่องซักผ้าหยอดเหรียญครับว่าเราควรทำอย่างไร และคำถามสุดท้ายอยากทราบว่าโดยปกติแล้วเครื่องซักผ้าหยอดเหรียญต้องทำความสะอาดกี่ครั้ง ทำความสะอาดอย่างไรถึงจะเหมาะสมครับ
สวัสดีครับ ในการซักล้างเสื้อผ้า แม้ว่าจะผ่านการซักฟอกมาแล้ว แต่จริงๆก็ยังพบแบคทีเรียหลงเหลือในเสื้อผ้าได้อยู่ครับ นั่นคือเหตุผลว่าหากตากผ้าไม่แห้งพอ จะมีกลิ่นเหม็นอับ ก็เพราะเกิดจากแบคทีเรียที่เจริญเติบโตครับ แต่หากเป็นเชื้อไวรัส ผงซักฟอกโดยทั่วไปก็สามารถฆ่าไวรัสได้ครับ ดังนั้น หากซักผ้าแล้ว ควรตากแดดให้แห้งสนิท ถึงจะดีที่สุดครับส่วนเรื่องเครื่องซักผ้าสาธารณะนั้น ขอแนะนำให้ใช้ถุงผ้าซักแยกอย่างเป็นระบบ ไม่ให้ปะปนกับผ้าสะอาด ใช้ถุงมือหรือล้างมือให้สะอาดทุกครั้งที่จับเสื้อผ้าสกปรก และใช้แอลกอฮอลเช็ดตัวจับ ลูกบิด หรือ ฝาครอบภายใน เมื่อเสร็จแล้ว ก็ควรนำผ้าที่ซักแล้วไปตากแดดให้แห้งดังที่กล่าวมา เพื่อฆ่าเชื้ออีกทีครับกล่าวโดยสรุป การซักผ้าในตู้เสื้อผ้าสาธารณะคงไม่ได้เป็นปัญหาครับ และการดูแลภายในถังซักผ้าควรทำทุก 2 เดือน หรือ บ่อยกว่านั้น แต่ตราบใดที่ผ้าแห้งสนิท ก็ไม่ได้ก่อปัญหาอะไรครับ